
restid this Romayne; and he brak from ham and fledde yn-to
the lordez place.  And the counstablis wolde have hadde hym
out; but the Bischoppez men schitte the gatis fast, and kept
the place that no man myghte entre.  And thanne moch more
pepil gadryd thedir1, and saide that * thai wolde have hym out,
or ellis thei wolde brenne up the place, and alle that were
with-ynne.' And thanne come the Maire and Schereffez, with
othir myche pepill, and cecid2 the malice of the comynez, and
made every man go hom to his hous, and kepe the peez.
Thanne thez Romaynes lorde, the Bischop of Salusbery, Ser
John Waltam (that was that tyme treserer of Engelond) went
to Ser Thomas Arundel, Archebischop of York, and also
Chaunceler of Engelonde, and to hyrn made his complaynt
upon the peple of the cite of London.   And thanne theze ij
Bischopez, of grete malice and vengeaunce, comyn unto the
King to Wyndesore, and made a grete complaynte upon the
Maire and the Scherefifes; and anon aftirward alle the cite
was before the King and his consel....And anon sodenly the
King sent for the Maire of London and for the ij scherrefFez;
and thai cam to hym to the Castell of Wyndesore,   And the
King rebukyd the Maire and the scherreves fulle foule, for
the offens that thai hadde do ayens hym and his officers, yn
his chaumbir of London.   Wherfore he deposid and put out
the Mayre of London and the ij Scherrevez; and this was
don xiiij dayez afore the Fest of saint John the Baptist And
thanne the King callyd to hym a knight that me[n] called Ser
Edward [D]alyngrigge, and made hym warden and governoure
of the cite, and Chaumbyr of London, and ovyr alle his pepil
thereynne; and so he kept that office but iilj wokis, because
he was so tendir and gentill un-to the cetezens of London;
wherfore the King deposyd hym, and made Ser Bawdewyn
Radyngton, knyght, that was Countroller of the Kingis Hous-
holde, wardeyne and governoure of his chaumbyr> and of hj^
peple therynne; and chese unto hym to worthi men of the'
cite to be Schereviz with hym, for to governe and kepe tfaa
kingez lawez yn the cite....And thanne the King and ijS
Counsel, for grete malice of the Cite of London, and despite^

